stanford-oval/wikipedia huggingface dataset:
Rashida Jones
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 1998 | Myth America | — |  |
| 2000 | East of A | Emily |  |
| 2002 | Full Frontal | — |  |
| 2002 | Now You Know | Kerri |  |
| 2003 | Death of a Dynasty | Layna Hudson |  |
| 2004 | Mieheni ex-naiset | tohtori Rachel Keyes |  |
| 2007 | The Ten | emännöitsijä Rebecca Fornier |  |
| 2009 | Brief Interviews with Hideous Men | Hannah |  |
| 2009 | I Love You, Man | Zooey Rice |  |
| 2010 | Pari kyttää | Debbie |  |
| 2010 | The Social Network | Marylin Delpy |  |
| 2010 | Monogamy | Nat |  |
| 2011 | The Big Year | Ellie |  |
| 2011 | Vain seksiä | Maddison (kreditoimaton) |  |
| 2011 | Our Idiot Brother | Cindy Harris |  |
| 2011 | The Muppets | Veronica Martin |  |
| 2012 | Celeste & Jesse – aina yhdessä | Celeste Martin |  |
| 2013 | Decoding Annie Parker | Kim |  |
| 2014 | Cuban Fury | Julia |  |
| 2015 | Inside Out – mielen sopukoissa | Cool Girl's Emotions (ääni) |  |
| 2017 | Don't Come Back from the Moon | Eva Smalley |  |
| 2018 | Zoe | Emma |  |
| 2018 | Kiinni jäit! | Cheryl Deakins |  |
| 2018 | The Grinch | Donna Lou Who (ääni) |  |
| 2019 | Vakoojat valepuvuissa | Marcy Kappel (ääni) |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1997 | The Last Don | Johanna | ”Part III” |
| 2000 | Freaks and Geeks | Karen Scarfolli | ”Kim Kelly Is My Friend” |
| 2000–02 | Käytäväpeliä | Louisa Fenn | 26 jaksoa |
| 2003–04 | Chappelle's Show | Woman in 'Love Contract' / Pam | 2 jaksoa |
| 2004 | NY-LON | Edie Miller | 7 jaksoa |
| 2005 | Stella | Karen | pilottijakso |
| 2005 | Wanted | etsivä Carla Merced | 13 jaksoa |
| 2006–2011 | Konttori | Karen Filippelli | 24 jaksoa |
| 2007 | Wainy Days | Wainette Davids | ”A Woman’s Touch” |
| 2008 | Unhitched | Kate | 6 jaksoa |
| 2009 | Robot Chicken | Casper / Annie / prinsessa (ääni) | ”Tell My Mom” |
| 2009–2014 | Puisto-osasto | Ann Perkins | 104 jaksoa |
| 2011 | Wilfred | Lisa | ”Respect” |
| 2012 | The Cleveland Show | Daisy (ääni) | ”All You Can Eat” |
| 2013 | Simpsonit | Portia (ääni) | ”Changing of the Guardian” |
| 2013–15 | The Awesomes | Hotwire (ääni) | 26 jaksoa |
| 2014 | Key & Peele | Colinin vaimo | ”Concussion Quarterback” |
| 2015 | A to Z | Whalen | ”M is for Meant to Be” |
| 2016–18 | Angie Tribeca | Angie Tribeca | 40 jaksoa |
| 2017–18 | Black-ish | Santa Monica | ”Sister, Sister”, ”Inheritance” |
| 2018 | Portlandia | Amanda | ”Abracadabra” |

Webisode
| Vuosi | Nimi | Rooli | Jaksot |
| 2011–12, 2014 | Web Therapy | Hayley Feldman-Tate | 4 jaksoa |
Aiheesta muualla

Kuvia tai muita tiedostoja aiheesta Rashida Jones Wikimedia Commonsissa
Rashida Jones Internet Movie Databasessa. (englanniksi)
Ricardo Alexandre dos Santos

| Henkilötiedot |
| --- | --- | --- |
Koko nimi: Ricardo Alexandre dos Santos
Syntymäaika: 24. kesäkuuta 1976 (ikä 48)
Syntymäpaikka: Passos, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 170 cm
Seurat
| Vuodet | Seura | O (M) |
| 1994-2001 2002-2006 2005 2007 2007 | Cruzeiro Kashiwa Reysol →Kashima Antlers Cruzeiro Corinthians Paulista |  |
Maajoukkue
| 1996–2001 | Brasilia | 2 (0) |
Ricardo Alexandre dos Santos (s. 24. kesäkuuta 1976 Passos) on brasilialainen entinen jalkapalloilija.
Jalkapallomaajoukkue

Ricardinho debytoi Brasilian maajoukkueessa 1996. Hän on pelannut kaksi maaottelua.
Rikša

Rikša Kalkutassa.
Vedettävä rikša japanilaisessa museossa.
Rikša (jap. 人力車, jinrikisha, sananmukaisesti ”ihmisvoimavaunu”[lähde? ]) tarkoittaa Kaukoidässä käytettäviä vedettäviä tai nykyisin tavallisimmin poljettavia tai skootterivetoisia yhden tai kahden hengen kuljetusrattaita. Sittemmin vastaavia kulkuneuvoja on alkanut ilmaantua myös muualle maailmaan, muun muassa Helsinkiin.
Aiheesta muualla

Kuvia tai muita tiedostoja aiheesta Rikša Wikimedia Commonsissa
Rikša-aiheinen Internet-sivu (Arkistoitu – Internet Archive) (englanniksi)
Reino Hannula

Reino Rafael Hannula  (14. huhtikuuta 1905 Ulvila – 15. elokuuta 1987 Pori) oli suomalainen kouluneuvos, joka toimi Porin lyseon opettajana 40 vuotta ja koulun rehtorina 35 vuotta.
Henkilöhistoria

Reino Hannulan vanhemmat olivat  opettaja, taloustirehtööri Frans August Hannula ja Hilja Viktoria Kuhlman ja puoliso vuodesta 1934 Hilkka Sauramo. Kulttuuritoimittaja ja -kriitikko Risto Hannula oli heidän poikansa. Reino Hannula tuli ylioppilaaksi Porin lyseosta 1923 ja valmistui filosofian kandidaatiksi Helsingin yliopistosta 1928. Hän oli Porin lyseon saksan ja ranskan lehtori 1929–1969 ja koulun rehtori 1934–1969. Yleisradion Porin paikallinen ohjelmapäällikkö Hannula oli 1941–1944. Hän oli Porin kaupunginvaltuuston jäsen 1948–1964 ja tasavallan presidentin valitsijamies 1962, ja hänellä oli myös useita muita luottamustoimia. Kouluneuvoksen arvon Hannula sai vuonna 1970, Pori-palkinto hänelle myönnettiin 1974. Reino ja Hilkka Hannulan testamenttiin perustuvalla Suomen Kulttuurirahaston nimikkorahastolla tuetaan musiikkia.
Julkaisuja

Porin lyseo 1879–1954, 1954, 75-vuotismatrikkelin toim. J. V. Sysimetsä, Reino Hannula
Ra’id Karmi

Ra’id Karmi (arab. رائد الكرمي, s. 1974–k. 14. tammikuuta 2002, Tulkarm) oli palestiinalaisen Fatah-puolueen johtohahmo Länsirannalla, jonka Israelin asevoimat salamurhasi toisen intifadan aikana.
Elämä

Karmi oli teini-ikäinen, kun liittyi ensimmäisen intifadan aikana Fatahiin. Vuonna 1991 Israel pidätti hänet, ja muutamaa vuotta myöhemmin hän pääsi vapaaksi Oslon sopimusten solmimisen jälkeen.
Israelin ulkoministeriö on sanonut, että Karmi osallistui lukuisiin terroritekoihin, ja että hän toimi suoraan Marwan Barghoutin alaisena. Israelilaislähteiden mukaan Karmi oli vastuussa 12 israelilaisen kuolemasta.
Kuolema

Karmin sanotaan välttäneen ainakin neljä Israelin salamurhayritystä ennen kuolemaansa. Yhdessä yrityksessä Israelin ilmavoimien Apache-helikopteri ampui jeeppiä, jota Karmi ajoi.
Karmi kuoli 14. tammikuuta 2002 pommin räjähdyksessä Israelin asevoimien salamurhaamana. Palestiinalaisten mukaan Karmi lähti kotoaan saamansa puhelun jälkeen ja että yläpuolella kiertelevä lentokone oli laukaissut pommin kauko-ohjauksella. Israel ei ole virallisesti tunnustanut tehneensä salamurhaa ja aluksi kielsi osallisuutensa Karmin kuolemaan täysin.
Myöhemmin Karmin murhan aikaan Israelin puolustusministerinä toiminut Benjamin Ben-Eliezer kuitenkin puhui Karmin salamurhaamisen aiheuttamista tunnoistaan haastattelussa:
Sanoin [pääministeri Ariel Sharonille], haluan sinun tietävän että en ole varma tästä. Aion tehdä sen, mutta sydämeni ei ole täysin mukana. Koska... on selvää että se tulee päättämään tulitauon. [Sharon] sanoi että emme voi jättää tätä huomiotta. Kyse on pahimmasta terroristista. Hän sanoi että meidän täytyy päästä eroon hänestä mahdollisimman nopeasti koska hän aikoo aina palata uudelleen pahoihin tekoihinsa.
Vaikutukset

Karmin kuoleman on katsottu muuttaneen toisen intifadan suuntaa, sillä salamurha päätti tulitauon, jota Hamas ja muut palestiinalaisryhmät olivat noudattaneet joulukuussa 2001 Jasser Arafatin käskystä. Lisäksi palestiinalaisryhmä Al-Aksan marttyyrien prikaatit kosti Karmin kuoleman tekemällä ensimmäisen itsemurhaiskunsa Israeliin kolme päivää myöhemmin. Karmin kuolemaan asti Fatah oli välttänyt iskuja Israelissa, toisin kuin muut palestiinalaisryhmät.
Ray of Light (kappale)

| ”Ray of Light” Madonna |
| --- | --- | --- |

Singlen tiedot
 Albumilta: Ray of Light
 Äänitetty : 1997
 Julkaistu: toukokuu 1998
 Tuottaja(t): Madonna   William Orbit
 Tyylilaji: pop, house
 Kesto: 05.20
 Levy-yhtiö: Maverick  Warner Bros.
Madonnan muut singlet
| ”Frozen” 1998 | ”Ray of Light” 1998 | ”Drowned World/Substitute for Love” 1998 |
Madonna esittämässä Ray of Light -kappaletta Sticky & Sweet -kiertueella Sofiassa.
Ray of Light on yhdysvaltalaisen poplaulaja Madonnan toinen singlejulkaisu hänen seitsemänneltä studioalbumiltaan Ray of Lightilta. Single julkaistiin huhtikuussa 1998. Kappaleen ovat tuottaneet Madonna ja William Orbit ja sitä olivat heidän lisäkseen säveltämässä Clive Muldoon, Christine Leach ja Dave Curtiss. Ray of Light menestyi hyvin nousten singlelistoille ympäri maailmaa, muun muassa Yhdysvalloissa ja Britanniassa. Billboard Hot 100 -listalla kappaleen paras sijoitus oli viides sija. Billboard Hot Dance Music/Club Play -listalla Ray of Light ylsi ykköseksi. Kappaleen musiikkivideon ohjasi ruotsalainen Jonas Åkerlund.
Kappaleen ovat alun perin kirjoittaneet Clive Muldoon ja Dave Curtiss, mutta William Orbit ja Christine Leach levyttivät kappaleen uudelleen ennen kuin aloittivat yhteistyön Madonnan kanssa.
Renault’n Flinsin tehdas

| Renault’n Flinsin tehdas |
| --- | --- |
Perustettu:  2. lokakuuta 1952
Kotipaikka:  Flins-sur-Seine ja Aubergenville, Yvelinesin departementi, Ranska
Toimiala:  autoteollisuus
Henkilöstö:  22 000 (1970-luku)
Omistaja:  Renault
Infobox OKVirheellinen NIMI-arvo: 
Flinsin tehdas ilmakuvassa
Renault’n Flinsin tehdas on autonvalmistaja Renault’n vuonna 1952 perustama autotehdas. Se sijaitsee Yvelinesin departementissa, Seinen rannalla, noin 45 km alavirtaan Pariisista Flins-sur-Seinen ja Aubergenvillen kuntien alueella. Tehdas tunnetaan myös nimellä Pierre Lefaucheux'n tehdas.
Ensimmäinen tehtaalla valmistettu automalli oli Renault Frégate. Tehdas on valmistanut yhteensä yli 18 miljoonaa autoa, ja sen tuotantolinjoilta on valmistunut 20 erilaista mallia. Tehtaan tuotantoennätys tehtiin vuonna 1979 jolloin valmistui 412 000 ajoneuvoa. 1970-luvulla oli työntekijöitä korkeimmillaan noin 22 000. Vuonna 2016 työtekijöitä oli enää 2 300. Renault’n toimitusjohtaja Luca de Meo ilmoitti 25. marraskuuta 2020 uusien ajoneuvojen tuotannon lopettamisesta tehtaalla vuonna 2024. Tämän jälkeen tehtaasta tulee Euroopan ensimmäinen kierrätykseen erikoistunut tehdas.
Tehtaalla valmistettuja malleja

Renault Juvaquatre, 59 000 kappaletta vuosina 1952 - 1956
Renault Frégate, 126 000 kappaletta vuosina 1952 - 1956
Renault 4CV, 60 000 kappaletta vuosina 1952 - 1956
Renault Dauphine, 1 390 000 kappaletta vuosina 1955 - 1965
Renault 4, 546 000 kappaletta vuosina 1961 - 1972
Renault 8, 842 000 kappaletta vuosina 1962 - 1971
Renault 16, 339 000 kappaletta vuosina 1964 - 1973
Renault 10, 412 000 kappaletta vuosina 1965 - 1971
Renault 12, 1 415 000 kappaletta vuosina 1969 - 1978
Renault 5, 3 051 000 kappaletta vuosina 1971 - 1984
Renault 18, 601 000 kappaletta vuosina 1977 - 1986
Renault Supercinq, 1 816 000 kappaletta vuosina 1984 - 1990
Renault Clio I, 1 800 000 kappaletta vuosina 1989 - 1997
Renault Twingo I, 2 075 000 kappaletta vuosina 1991 - 2007
Renault Clio II, 1 475 000 kappaletta vuosina 1997 - 2009.
Renault Clio III, 1 306 000 kappaletta vuosina 2005 - 2014.
Renault Zoé, 179 149 kappaletta vuosina 2012 - 2019.
Renault Clio IV, 649 499  kappaletta vuosina 2012 - 2019.
Nissan Micra, vuosina 2016 - 2022.
Nouvelle Zoé, vuodesta 2019 -
Aiheesta muualla

Kuvia tai muita tiedostoja aiheesta Renault’n Flinsin tehdas Wikimedia Commonsissa
Renault Supercinq
R-36

R-36 Tsiklon on Neuvostoliitossa kylmän sodan aikana suunniteltu mannertenvälisten ballististen ohjusten (ICBM) perhe.
Alkuperäinen vuosina 1967–1979 palvellut R-36 (8K67) sai Nato-koodinimen SS-9 Scarp. Paranneltu R-36M, jota tuotettiin malleina 15A14 ja 15A18, sai nimen SS-18 Satan. R-36-rakettia on käytetty ydinohjusroolin lisäksi mm. tappajasatelliitin ja FOBS:in kantorakettina. Kantorakettina käytettyä R-36-ohjusta on Nato-maissa kutsuttu myös nimellä F-1-raketti.
Ohjuksesta on kehitetty Tsyklon-kantorakettiperhe. Siihen kuului mm. Tsyklon 2-kantoraketti, joka oli käytössä vuodet 1969-2006, Tsyklon 3-kantoraketti, jonka käyttö Venäjällä päättyi vuonna 2009. Ukraina on kehittänyt sen pohjalta Tsyklon 4-kantorakettia.
R-36 Tsiklon (Tsyklon)

R-36 on kaksivaiheinen ohjus, joka käyttää varastoitavaa nestemäistä UDMH-polttoainetta (1,1-dimetyylihydrasiini)  ja dinitrotetraoksidia (N2O4) hapettimena. Ensimmäisessä vaiheessa on rinnakkain neljä moottoria, jotka antavat 4,5 MN työntövoiman. Toisessa vaiheessa on yksi moottori, jonka työntövoima on 755 kN.
R-36 /SS-9 Scarp ja FOBS

Ohjuksen versiot 1 ja 2 kuljettivat yhden 5 megatonnin tai 10 megatonnin ydinkärjen (jonka paino on vastaavasti 3 950 kg tai 5 825 kg). Ohjusversio 4 (R-36P, 6 000 kg) kuljettaa kolme ydinkärkeä (MIRV). Ohjusversio 3 (R-36O, GRAU-koodi 8K69) vei 5 megatonnin ydinkärjen matalalle LEO-radalle. Se oli kokeellisen FOBS-järjestelmän (engl. Fractional Orbital Bombardment System) perusta - FOBSia ei otettu ikinä käyttöön. R-36M kantoi yhden 20 megatonnin tehoisen kärjen tai kymmenen MIRV-kärkeä à 550–750 kilotonnia, kokonaisuudessaan 8 800 kg asekuorman. Näin se oli maailman tehokkain ballistinen ohjus.
Kaikki R-36:n versiot suunniteltiin laukaistaviksi siiloista. R-36M asennettiin 39 metriä syvään siiloon. Ohjus ammutaan siilosta hitaasti palavalla mustaruutipanoksella ja männällä ja sen päämoottorit syttyvät vasta raketin olleessa 10 metrin korkeudella ilmassa. Näin siilo säästyy vaurioilta ja se voidaan ladata ja laukaista uudelleen ennen kostoiskun saapumista. Tämä on valtava taktinen etu.
R-36:n kehitystyö alkoi Mihail Jangelin johtamassa suunnittelutoimisto OKB-586:ssa (sittemmin Južnoje) Dnepropetrovskissa Ukrainan neuvostotasavallassa vuonna 1962 R-16-ohjelman perusteella. Kevyt-, raskas- ja kiertorataversioita testattiin 1962–1966, jolloin ohjukset tulivat käyttöön. MIRV-version kehitystyö alkoi 1970 ja se koelaukaistiin seuraavana vuonna.
R-36M/SS-18 Satan

Vuonna 1969 aloitettiin R-36M:n kehitystyö luultavana tavoitteena ensi-iskukapasiteetti Yhdysvaltain LGM-30 Minuteman -siilojen ja tulenjohdon tuhoamiseksi ennen vastaiskun mahdollisuutta. R-36M käytti massiivista 12 Mt kärkeä ja se voitiin laukaista 10 600 km:n päähän. Ensimmäinen koelaukaisu 1973 epäonnistui. Ohjus otettiin viimein käyttöön joulukuussa 1975. Uusi versio sai Nato-koodinimen SS-18 Satan. Ohjus on itse käynyt läpi kuusi kehitysvaihetta. Ensimmäiset käyttöön otetut ohjukset poistettiin 1984. Viimeisin R-36M-2 "Voidohad" otettiin käyttöön elokuussa 1991.
Ennen Neuvostoliiton hajoamista 1991, R-36M-siiloja oli käytössä 308. Näistä 204 jäi Venäjän federaation alueelle ja 104 Kazakstaniin. Seuraavina vuosina Venäjä vähensi siilojen määrän 154:een START I:n mukaisesti. Kaikki Kazakstanin ohjukset deaktivoitiin 1995 mennessä. START II:n mukaisesti kaikki ohjukset piti poistaa käytöstä, mutta sitä ei ratifioitu.
Venäjän asevoimat on poistanut tasaisesti R-36M-ohjuksia palveluksesta niiden käyttöiän päättyessä. Vuoden 2005 keskivaiheilla 85 ohjusta oli käytössä. Kaikki R-36MUTTH-ohjukset, puolet niiden lukumäärästä, poistetaan käytöstä 2007–2009. Uusimmat R-36M tai RS-20V-mallin ohjukset säilyvät käytössä vuoteen 2014–2016.
Ukrainalainen Južnoje-suunnittelutoimisto muuttaa RS-20-raketteja Dnepr-kantoraketeiksi.
R-36 (SS-9 Scarp)

| Järjestelmä: | R-36 | R-36 | R-36O | R-36O |
| --- | --- | --- | --- | --- |
| GRAU-nimitys: | 8K67 | 8K67 | 8K6) | 8K67P |
| Läntinen ja/tai Nato-nimitys: | SS-9 Scarp Mod 1 | SS-9 Scarp Mod 2 | SS-9 Scarp Mod3,F-1r FOBS | SS-9 Scarp MRV |
| Sijoitettu: | 1967-? | 1967 | 1968 | 1970 |
Sijoitettu enintään:: ?
| Pituus: | 32,2 m | 31,7 | 3,6-34,5 | 32,2 |
Läpimitta:: 3,00 m
| Laukaisupaino: | 183,900 kg | 179000 -183890 kg | 180000 | 183900 |
| Ydinkärkien luku: | 1 | 1 | 1 | 3 |
| Ydinkärjen voima: | 12-18 (läntiset)/  5 Mt (venäläiset lähteet) | 18-25 /10 | 1-3/5 | 1-5? |
| Kantomatka: | 11 200 km | 15 200-15 500 km | 40 000 km | 10 200-12 000 km |
| CEP: | 1,300-1,900 (venäläiset)/  900-920 (läntiset) | 1300-1900/920 | 1100/1800-5500 | 1340-1970/1850 |
R-36M:n (SS-18 Satan)

| Järjestelmä: | R-36M | R-36M | R-36M | R-36MUTTKh | R-36M2 Voevoda | R-36M2 Voevoda |
| --- | --- | --- | --- | --- | --- | --- |
| Sopimusnimitys: | RS-20A | RS-20A1 | RS-20A2 | RS-20B | RS-20B | RS-20V |
| GRAU-nimitys: | 15A14 | 15A14 | 15A14 | 15A18 | 15A18 | 15A18M |
| Nato-nimitys: | SS-18 Satan Mod 1 | SS-18 Satan Mod 2 | SS-18 Satan Mod 3 | SS-18 Satan Mod 4 | SS-18 Satan Mod 5 | SS-18 Satan Mod 6 |
| Sijoitettu: | 1974–1983 | 1976–1980 | 1976–1986 | 1979–2005 | 1988–Present | 1991–2009 |
| Sijoitetu enintään: | 148 | 10 | 30 | 278 | 104 | 58 |
| Pituus: | 32,6 m | 32,6 m | 36,3 m | 36,3 m | 36,3 m | 34,3 m |
Läpimitta:: 3,00 m
| Laukaisupaino: | 209 600 kg | 209 600 kg | 210 000 kg | 211 100 kg | 211 100 kg | 211 100 kg |
| Ydinkärkien luku: | 1 | 8 | 1 | 10 | 10 | 1 |
| Ydinkärjen voima: | 18-20 Mt | 0.5-1.3 Mt | 24-25 Mt | 0,55 Mt | 0,55-0,75 Mt | 20 Mt |
| Kantomatka: | 11 200 km | 10 200 km | 16 000 km | 16 000 km | 11 000 km | 16 000 km |
| CEP: | 1000 m | 1000 m | 1000 m | 920 m | 500 m | 500 m |
Aiheesta muualla

http://www.missilethreat.com/missiles/ss-9_russia.html (Arkistoitu – Internet Archive)
http://www.globalsecurity.org/wmd/world/russia/r-36.htm
http://www.astronautix.com/lvs/r36.htm
Russia's nuclear forces - 2005 (Arkistoitu – Internet Archive)
Yuzhnoe Design Bureau - English-language home page
Russian strategic nuclear forces - webpage
Federation of American Scientists
Venäjän ja aikaisemman Neuvostoliiton maasta maahan -ohjukset
SS-designaatio:

SS-1 Scunner |
SS-1 Scud |
SS-2 Sibling |
SS-3 Shyster |
SS-4 Sandal |
SS-5 Skean |
SS-6 Sapwood |
SS-7 Saddler |
SS-8 Sasin |
SS-9 Scarp |
SS-10 Scrag |
SS-11 Sego |
SS-12 Scaleboard |
SS-13 Savage |
SS-14 Scamp\Scapegoat |
SS-15 Scrooge |
SS-16 Sinner |
SS-17 Spanker |
SS-18 Satan |
SS-19 Stiletto |
SS-20 Saber |
SS-21 Scarab |
SS-22 Scaleboard |
SS-23 Spider |
SS-24 Scalpel |
SS-25 Sickle |
SS-26 Stone |
SS-27 Stalin/Sickle B |
RS-28 Sarmat |
RS-24 |
R-36:ta tankataan toukokuussa 1984
Rasmus Jarlov

| Rasmus Jarlov |
| --- | --- |
 Jarlov vuonna 2018.
Tanskan elinkeinoministeri
 Lars Løkke Rasmussenin III hallitus 21. kesäkuuta 2018 – 27. kesäkuuta 2019  
Edeltäjä:  Brian Mikkelsen
Seuraaja:  Simon Kollerup
Kansankäräjäedustaja
 2015– 2010–2011  
Henkilötiedot
Syntynyt: 29. huhtikuuta 1977 (ikä 47) Aarhus, Tanska
Tiedot
Puolue:  konservatiivinen kansanpuolue
Koulutus:  Kööpenhaminan kauppakorkeakoulu
Aiheesta muualla
www.jarlov.dk
Rasmus Jarlov (s. 29. huhtikuuta 1977 Aarhus) on tanskalainen konservatiivisen kansanpuolueen poliitikko. Hän toimi Tanskan elinkeinoministerinä vuosina 2018–2019 ja on istunut kansankäräjillä vuosina 2010–2011 sekä uudelleen vuodesta 2015.
Aiheesta muualla

Rasmus Jarlov Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Rasmus Jarlov Wikimedia Commonsissa
Randolphin piirikunta (Pohjois-Carolina)

Randolphin piirikunta (engl. Randolph County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 144 171 vuonna 2020. Piirikunnan hallintokeskus on Asheboron kaupunki. Piirikunta on perustettu vuonna 1779.
Väestö

Vuonna 2020 Randolphin piirikunnan 144 171 asukkaasta valkoisia oli 88,8 %, mustia 6,6 %, aasialaisia 1,5 % ja alkuperäisasukkaita 1,2 %. Vuonna 2019 12,5 % asukkaista puhui kotonaan jotain muuta kieltä kuin englantia ja 6,2 % asukkaista oli syntynyt ulkomailla.
Kuvia piirikunnasta

Randolphin piirikunnan vanha oikeustalo.
Asheboron kaupungin hallinnon rakennus.
Aiheesta muualla

Kuvia tai muita tiedostoja aiheesta Randolphin piirikunta (Pohjois-Carolina) Wikimedia Commonsissa
Raymond Sackler

Raymond Sackler (16. helmikuuta 1920 – 17. heinäkuuta 2017) oli yhdysvaltalainen psykiatri, yrittäjä ja taiteen keräilijä. Hän kokosi suuren omaisuuden lääketeollisuudessa, ja lahjoitti miljoonia koulutus-, tiede- ja kulttuurilaitoksille.
Sackler kasvoi Brooklynissä, opiskeli lääketiedettä Glasgowissa ja Walthamissa, missä hän väitteli vuonna 1944. Hän työskenteli valmistuttuaan kahden veljensä Mortimer ja Arthurin tavoin lääketiedettä ja  Credmoorin psykiatrisessa keskuksessa.
Vuonna 1952 Sacklerin veljekset ostivat pienen patenttilääkkeitä myyvän yrityksen nimeltä Purdue Frederick, myöhemmin Purdue Pharma. Sen tuotteet edistivät ruoansulatusta ja korvavaikun poistoa. Jokainen veljeksistä omisti kolmanneksen yrityksestä, ja Mortimer ja Raymond olivat yhdessä  toimitusjohtajia.
Vuonna 2007 Purdue Pharman johto todettiin oikeudessa syylliseksi harhaanjohtavaan mainontaan. Yritys oli markkinoinut lääkäreille ja potilaille OxyContinia väittäen että tuote aiheuttaa vähemmän riippuvuutta kuin muut saman ryhmän valmisteet. Tuomiota seurasi satoja muita oikeusjuttuja. Vuonna 2018 yhtiötä syytettiin Yhdysvaltojen opioidikriisistä.
Sacklerien nimi on poistettu opioidikriisin vuoksi useiden museoiden tiloista. Näin ovat ilmoittaneet muun muassa British Museum, Tate, jonka Sackler Octagon -galleria nimetään uudelleen, samoin New Yorkin Metropolitan-museo ja Pariisin Louvre.
Kaksi hänen lastaan ja yksi lapsenlapsi ovat Purdue Pharman hallituksessa.
Red Faction

| Red Faction |
| --- | --- |

Kehittäjä:  Volition
Julkaisija:  THQ
Jakelija:  Steam, GOG.com, Humble Store, PlayStation Now ja PlayStation Store
Säveltäjä:  Dan Wentz
Pelisarja:  Red Faction
Pelimoottori:  Geo-Mod
Julkaistu:  2001
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 16  USK 18 
Alusta:  PlayStation 2, Microsoft Windows, Macintosh, N-Gage, Mobiilipeli
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Red Faction on Volitionin kehittämä ja THQ:n vuonna 2001 julkaisema ensimmäisen persoonan ammuntapeli. Peli julkaistiin aluksi PlayStation 2:lle ja myöhemmin samana vuonna Windowsille. PC-versiossa on 32 pelaajan moninpeli, kenttäeditori sekä modifikaatiomahdollisuus. Red Factionin huomiota herättänein ominaisuus on Geo-Mod-tekniikka, joka antaa pelaajalle mahdollisuuden tuhota osia peliympäristöstä.
Tarina

Pelaajan ohjastama hahmo on kaivostyöntekijä Parker, joka on liittynyt Ultor-yhtiön kaivosoperaatioon Mars-planeetalla aloittaakseen uuden elämän. Kaivostyöläisten elinolot osoittautuvat kuitenkin huonoiksi, työntekijöiden ihmisoikeuksia poljetaan ja mystinen tauti, The Plague, riehuu erityisesti kaivosyhteisön alueella.
Erään työpäivän jälkeen Parker joutuu todistamaan, kuinka kaivostyöläinen surmaa häntä kaltoin kohdelleen vartijan. Tämä laukaisee kokonaisvaltaisen kapinan, johon Parkerkin liittyy. Näin alkaa pelaajan taistelu läpi kaivoskompleksin Ultor-yhtiötä vastaan.
Modifikaatiot

Red Factionin PC-versio tukee pelaajien tekemiä muokkauksia, joita onkin tehty melkoisesti. Suurin osa näistä on lähinnä kosmeettisia. Suurin peliä vaivannut ongelma on ollut yhtenäisen muokkausoppaan puuttuminen, mikä on johtanut tietämättömyyteen keinoista tehdä täyskäännösmodifikaatioita. Ongelma on kulminoitunut siihen, että kaikissa modeissa on enintään vain 14 asetta, jotka ovat eri tavoin muokattuja versioita alkuperäisen pelin aseista. Myös huomattavaa on se, että pelille ei ole julkaistu kunnollista SDK:ta, vaan ainoastaan joitakin pakollisia työkaluja uusien mallien tekemiseen ja tuontiin.
Asiantilan on kuitenkin muuttanut Red Faction SDI -projekti, jonka aloittaja lupasi puuttuvia oppaita muille halukkaille modien tekijöille. Ensimmäinen opas sarjassa oli pitkään kaivattu ohjeistus, kuinka lisätä aseita, jotka toimivat myös moninpelissä.